**Изх. №18752/10.12.2018г.**

**УТВЪРЖДАВАМ**

**/П/**

**ВЪЗЛОЖИТЕЛ:**

**ИЗПЪЛНИТЕЛЕН ДИРЕКТОР НА**

**ИЗПЪЛНИТЕЛНА АГЕНЦИЯ**

**“ВОЕННИ КЛУБОВЕ И**

**ВОЕННО-ПОЧИВНО ДЕЛО”**

**ВАЛЕРИ СТОЯНОВ**

**ПРОТОКОЛ**

**за разглеждане и оценка на офертите в обществена поръчка на стойност по**

**чл. 20, ал. 3 от ЗОП с предмет: „Доставка и монтаж на СПА оборудване за нуждите на ИА „Военни клубове и военно-почивно дело“**

На 06.12.2018 г. от 11:00 часа, комисия, определена със Заповед № 1528/06.12.2018 г. на изпълнителния директор на ИА „ВКВПД“ г-н Валери Стоянов - Възложител, в състав:

**Председател:** Снежана Караиванова – и.д. началник на отдел „Обществени поръчки”, дирекция „Управление на собствеността и жилищен фонд”;

**Членове: 1.** Елица Борисова – главен експерт в отдел „Координация, контрол, маркетинг и реклама“,

**2.** Веска Минкова – главен експерт в отдел „Бюджет“, дирекция „Финанси“,

се събра със задача да разгледа и оцени офертите, събрани чрез публикуване на обява за възлагане на обществена поръчка с предмет:„Доставка и монтаж на СПА оборудване за нуждите на ИА „Военни клубове и военно-почивно дело“.

Съгласно чл. 187, ал. 1 от ЗОП, на 21.11.2018 г. в профила на купувача на интернет адрес - <http://www.militaryclubs.bg/node/1229>, е публикувана обява за събиране на оферти с изх. № 17754/21.11.2018 г. за горепосочената обществена поръчка със срок за получаване на офертите - 17:30 часа на 29.11.2018 година. На същата дата на Портала за обществени поръчки на АОП е публикувана “Информация за публикувана в профила на купувача обява за обществена поръчка на стойност по чл. 20, ал. 3 от ЗОП”.

Тъй като на 29.11.2018 г. до 17:30 часа е получена 1 (една) оферта, на основание чл. 188, ал. 2 от ЗОП е удължен срока за получаване на офертите до 05.12.2018 г. 17:30 часа. След този срок са подадени 2 (два) броя оферти.

На същата дата на Портала за обществени поръчки на АОП е публикувана “Информация за публикуване в профила на купувача обява за обществена поръчка на стойност по чл. 20, ал. 3 от ЗОП” под ІD № 9083751.

Председателят на комисията провери състава на присъстващите и след като установи, че присъстват всички членове на комисията откри заседанието.

На заседанието не присъстваха упълномощени представители на участниците.

Председателят и всички членове на комисията попълниха декларации съгласно чл. 103, ал. 2 от Закона за обществените поръчки (ЗОП).

Председателят на комисията обяви, че с протокол от 06.12.2018 г. е получил от отдел „Административно обслужване, канцелария и архив” 3 (три) броя оферти, подадени за обществена поръчка с предмет: **„Доставка и монтаж на СПА оборудване за нуждите на ИА „Военни клубове и военно-почивно дело“**

**І. СПИСЪК на представените на комисията оферти по реда на тяхното постъпване:**

|  |  |  |
| --- | --- | --- |
| **№** | **Вх. №/дата** | **Име на участника** |
| 1. | Вх. № 15738/29.11.2018 в 11:28ч. | “РИВ КОМЕРС” ЕООД |
| 2. | Вх. № 15906/03.12.2018  в 15:20 ч. | „ДИАДЖЕНТИ“ ЕООД |
| 3. | Вх. № 16044/05.12.2018 г. в 15:55 ч. | „СПА ЛУКС“ ЕООД |

Няма оферти, постъпили след крайния срок.

След приключване на публичната част от заседанието, комисията определи следващото закрито заседание да се проведе на 10.12.2018 г. – 10:30 часа.

Поради ползването на годишен отпуск на госпожа Елица Борисова - главен експерт в отдел „Координация, контрол, маркетинг и реклама“, главна дирекция „Военно-почивно дело и военни клубове“ (редовен член) – комисията продължи работата в следният състав:

**Председател:** Снежана Караиванова – и.д. началник на отдел „Обществени поръчки”, дирекция „Управление на собствеността и жилищен фонд”;

**Членове: 1.** Боян Савов – главен експерт в отдел „Координация, контрол, маркетинг и реклама“,

**2.** Веска Минкова – главен експерт в отдел „Бюджет“, дирекция „Финанси“.

**ІІ.** На 10.12.2018 г. комисията продължи своята работа на закрито заседание за разглеждане на представените оферти за участие в обществената поръчка.

**ІІІ. Комисията пристъпи към разглеждане на постъпилите оферти:**

1.Участникът **“РИВ КОМЕРС” ЕООД** е представил оферта с вх. № 15738/29.11.2018 в 11:28ч. При разглеждане на документите от офертата, за съответствие с изискванията към личното състояние и критериите за подбор, комисията констатира следното:

В публикуваната обява с изх. № 17754/21.11.2018 г. са посочени следните изисквания:

1. Участниците трябва да прилагат система за управление на качеството по стандарт ISO 9001 или еквивалентна с обхват – предмета на обществената поръчка.

Участникът е посочил, че притежава сертификат ISO 9001, с обхват: **Доставка и монтаж на оборудване за звуково сигнализиране, внос и дистрибуция на стоки за промишлеността и домакинствата, производство на мебелно обзавеждане и офис оборудване, строителни и ремонтни дейности, консултации по европейско финансиране и бизнес анализи, разработване на стратегии и документи.**

**Изискването ва възложителя е за доставка и монтаж на СПА оборудване.**

Видно от гореизложеното, участникът не отговаря на изискванията, посочени от възложителя в публикуваната обява.

***Предвид изложеното и на основание чл.107, т. 2, б. „а“ от ЗОП, комисията предлага участника “РИВ КОМЕРС” ЕООД, да бъде отстранен от по-нататъшно участие в обществената поръчка.***

2.Участникът **„ДИАДЖЕНТИ“ ЕООД** е представил оферта с вх. № 15906/03.12.2018 в 15:20 ч.При разглеждане на документите от офертата, за съответствие с изискванията към личното състояние и критериите за подбор, комисията констатира следното:

В публикуваната обява с изх. № 17754/21.11.2018 г. са посочени следните изисквания:

1. Участниците трябва да прилагат система за управление на качеството по стандарт ISO 9001 или еквивалентна с обхват – предмета на обществената поръчка.

Участникът е посочил, **че няма сертификация по ISO и щял да представи сертификатите на производителите на изделията.**

2. Участниците да са изпълнили дейности с предмет и обем, идентични или сходни с тези на поръчката, през последните 3 (три) години (считано от датата на подаване на офертата), за което представят декларация за съответствие с критериите за подбор (Образец № 12), в която се посочва списък на услугите, включително предмет и обем, които са идентични или сходни с предмета на обществената поръчката с посочване на стойностите, датите и получателите.

В декларацията – Образец № 12, **не е декларирал изпълнили дейности с предмет и обем, идентични или сходни с тези на поръчката.**

Видно от гореизложеното, участникът не отговаря на изискванията, посочени от възложителя в публикуваната обява.

***Предвид изложеното и на основание чл.107, т. 2, б. „а“ от ЗОП, комисията предлага участника „ДИАДЖЕНТИ“ ЕООД, да бъде отстранен от по-нататъшно участие в обществената поръчка.***

3. Участникът **„СПА ЛУКС“ ЕООД** е представил оферта с вх. № 16044/05.12.2018 г. в 15:55 ч. При разглеждане на документите от офертата, за съответствие с изискванията към личното състояние и критериите за подбор, комисията констатира, че участникът е представил всички изискуеми документи и същите отговарят на условията на Възложителя.

**IV. На свое закрито заседание, проведено 10.12.2018 г. комисията пристъпи към разглеждане на техническото предложенио за изпълнение на поръчката на следният участник:**

Техническото предложенио за изпълнение на поръчката на участника **„СПА ЛУКС“ ЕООД** е изготвено съгласно Техническата спецификация и изискванията на Възложителя и комисията го допуска до оценяване.

**V. Въз основа на гореизложеното комисията пристъпи към оценка и класиране на офертите, които отговарят на изискванията на Възложителя по критерия – „най-ниска цена”.**

Участникът **„СПА ЛУКС“ ЕООД** е предложил обща цена в размер **на 107 960,00 лева без ДДС, съответно 129 552 лева с ДДС.**

В публикуваната обява с изх. № 17754/21.11.2018 г. е посочено, че прогнозната стойност на поръчката **е 70 000 лева без ДДС и е крайна за възложителя.**

Видно от гореизложеното, участникът не отговаря на изискванията, посочени от възложителя в публикуваната обява.

***Предвид изложеното и на основание чл.107, т. 2, б. „а“ от ЗОП, комисията предлага участника „СПА ЛУКС“ ЕООД, да бъде отстранен от по-нататъшно участие в обществената поръчка.***

Комисията проведе е (две) заседания - на 06.12.2018 г. и на 10.12.2018 г. за разглеждане и оценка на получените оферти.

За работата си комисията състави и подписа настоящия протокол в 1 (един) оригинален екземпляр.

**Комисията определена да разгледа, оцени и класира офертите, предлага на Възложителя да прекрати процедурата.**

Комисията предаде на Възложителя настоящия протокол, заедно с цялата документация по разглежданата процедура

**Председател:**

Снежана Караиванова .........../п/...................

**Членове:**

1. Боян Савов............../п/.......................

2. Веска Минкова......../п/.....................